stanford-oval/wikipedia huggingface dataset:
Pehr Gullstén

Pehr Gullstén eli Pekka Kukkonen (25. maaliskuuta 1770 Ahmas, Utajärvi – 1. syyskuuta 1825 Rovaniemi) oli suomalainen runonlaulaja ja lukkari.
Kukkolan lukkarisukuun kuuluneen Pekka Kukkosen vanhemmat olivat Jaakko Holappa, myöhemmin Kukkonen ja Reeta Räisänen. Kukkonen oppi jo lapsuudessaan runoja ja loitsuja äidiltään sekä muilta Ahmaksen kylän runonlaulajilta. Äidin kuoltua 1786 Kukkonen muutti kahden veljensä ja isänsä kanssa Ouluun. Oulussa hän muutti sukunimekseen Gullstén, opiskeli lukkariksi ja hän toimi Rovaniemen lukkarina 1800–1825. Gullstén harjoitti lukkarin toimen ohella myös välskärin, rokottajan ja lukkarikoulun opettajan tointa.
Gullstén kiersi piirilääkäri Zacharias Topelius vanhemman kanssa rokotusmatkoilla Kemin seudulla vuonna 1804. Hän sai Topeliukselta opetusta välskärin taidoissa ja kansanrunojen keräilyä harrastanut Topelius puolestaan merkitsi muistiin Gullsténin laulaman runon Ilman Immen kosinnasta. Gullstén sai mainetta runojen osaajana ja vuonna 1819 Turun akatemiassa suomen kieltä tutkinut Reinhold von Becker (1788–1858) matkusti Rovaniemelle ja keräsi Gullsténilta talteen Väinämöis-aiheisia runoja sekä loitsuja. Tämä kokoelma julkaistiin Turun Wiikko-Sanomissa, ja Gullsténilta kerättyjä runoja oli mukana myös Kalevalassa.
Pehr Gullsténin poika Jaakko Gullstén (1813–1868) ja pojanpoika Pekka Gullstén (1839–1916) jatkoivat samassa ammatissa lukkareina. Myös Paasilinnan veljekset Erno, Reino, Arto ja Mauri Paasilinna kuuluvat Gullsténin jälkeläisiin sillä heidän isänsä konstaapeli Väinö Gullsténin (1902–1950, vuodesta 1934 Paasilinna) isä Juho Gullstèn oli Pehr Gullsténin pojanpojanpoika.
Vuonna 1970 paljastettiin Rovaniemen Lappia-talossa Pehr Gullsténin muistolaatta.
Kirjallisuutta

Kuoksa-Wave, Viola: Rovaniemen lukkari Pehr Gullsten ja 1800-luvun alun runonkerääjät. Kotiseutu, 1968, nro 2–3, s. 61–63.
Vahtola, Jouko: ”Gullsten, Pehr (1770–1825)”, Suomen kansallisbiografia, osa 3, s. 349.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Aiheesta muualla

Pehr Gullsténin sukupuu Holappa Sukuseura ry:n sivuillalähde tarkemmin?
Pellenhiipat

| Pellenhiipat |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliphytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Smithiantha  Kuntze
Katso myös
   Pellenhiipat Wikispeciesissä   Pellenhiipat Commonsissa 
Infobox OKNimi-testi OK: 
Pellenhiipat (Smithiantha) on gesneriakasvien heimoon kuuluva suku. Suvun lajit ovat monivuotisia ja niillä on vahvat juurakot. Kasvutapa on pysty ja lehdet ovat tyypillisesti karvaisia. Kukat ovat kookkaita ja niiden värejä ovat punaisen, oranssin ja keltaisen sävyt. Suvun lajeja esiintyy luonnonvaraisina Meksikosta Guatemalaan ulottuvalla alueella ja tyypillisiä kasvupaikkoja ovat vuoristometsät. Pellenhiippoja käytetään koristekasveina.
Aiheesta muualla

Kassu – Kasvien suomenkieliset nimet: Pellenhiipat (Smithiantha)
UniProt: Taxonomy - Smithiantha (englanniksi)
Global Biodiversity Information Facility (GBIF): Smithiantha (englanniksi)
Patraksenlahti

| Patraksenlahti> Πατραϊκός Κόλπος |
| --- | --- |
 Patraksenlahti satelliittikuvassa.
  Patraksenlahti 
Koordinaatit:  38°15′N, 21°35′E
Valtio:   Kreikka
Merialue:  Joonianmeri, Välimeri
Pituus:  40–50 km
Leveys:  10–20 km
Patraksenlahti (kreik. Πατραϊκός Κόλπος, Patraïkós Kólpos) on lahti Joonianmeressä Kreikassa. Se sijaitsee Korintinlahden suulla ja yhdistää sen muuhun Joonianmereen. Patraksenlahti on pituudeltaan noin 40–50 kilometriä ja leveydeltään noin 10–20 kilometriä.
Patraksenlahti ilmasta, keskellä Ríon–Antírrion silta.
Patraksenlahden pohjoisrannikko kuuluu maantieteellisesti Keski-Kreikkaan ja etelärannikko Peloponnesoksen niemimaahan. Hallinnollisesti pohjoisrannikko kuuluu Aitolia-Akarnaniaan ja etelärannikko Akhaiaan, jotka molemmat ovat osa Länsi-Kreikan aluetta. Lahden tärkein satamakaupunki on Patras, joka sijaitsee sen kaakkoisrannalla. Pohjoisrannalla sijaitsee Mesolóngi. Patraksenlahden ja Korintinlahden rajalla salmen ylittää Ríon–Antírrion silta.
Lahden alueella on käyty useita meritaisteluita, kuten Lepanton taistelu.
Aiheesta muualla

Kuvia tai muita tiedostoja aiheesta Patraksenlahti Wikimedia Commonsissa
Kreikan merialueet
| --- | --- |
Egeanmeri:   Almyróksenlahti  Argoliinlahti  Chaniánlahti  Elefsínanlahti  Epídavroksenlahti  Epídavros Limirán lahti  Eteläinen Euboianlahti  Fálironlahti  Gérakaksenlahti  Géranlahti  Ierissóksenlahti  Ikaríanmeri  Iraklioninlahti  Kallonínlahti  Kassándranlahti  Kaválanlahti  Kíssamoksenlahti  Kreetanmeri  Maliakóslahti  Málianlahti  Mégaranlahti  Mirampéllonlahti  Moúdroksenlahti  Myrtóonmeri  Pagasitikóslahti  Petaliónlahti  Pohjoinen Euboianlahti  Saroninlahti  Singitikóslahti  Siteíanlahti  Soúdanlahti  Strymonikóslahti  Thermaïkóslahti  Traakianmeri 
Joonianmeri:   Amvrakikóslahti  Antíkyranlahti  Argostólinlahti  Domvraínanlahti  Itéanlahti  Korintinlahti  Kyparissiakóslahti  Laganáksenlahti  Lakonianlahti  Messenianlahti  Mýrtoksenlahti  Patraksenlahti 
Libyanmeri:  Messaránlahti
Patajärvi (Sysmä)

| Patajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°34′27″N, 25°46′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  Pienukkaoja Päijänteeseen 
Järvinumero:  14.228.1.001
Mittaustietoja
Pinnankorkeus:  81 m  
Pituus:  920 m  
Leveys:  510 m  
Rantaviiva:  2,16 km  
Pinta-ala:  16,965 ha  
Saaria:  ei saaria 
 fiPatajärvi 
Patajärvi  on Päijät-Hämeessä Sysmässä Liikolan kylän lähellä sijaitseva järvi.
Maantietoa

Järven pinta-ala on 17,0 hehtaaria, se on 900 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Pianakkaojan valuma-alueeseen (14.228) se kuuluu. Järven vedenpinnan korkeus on 81 metriä mpy.
Johannes Bölter

Johannes Bölter (19. helmikuuta 1915 Mülheim, Ruhr − 16. syyskuuta 1987 Mülheim) oli saksalainen panssariupseeri toisessa maailmansodassa. Bölter toimi joukkueenjohtajana ja komppanianpäällikkönä 502. raskaassa panssarivaunupataljoonassa. Hän tuhosi sodan aikana 139 panssarivaunua (joidenkin lähteiden mukaan 144). Häntä pidetään Michael Wittmannin ja Otto Cariuksen ohella yhtenä sodan parhaista panssarivaununjohtajista.
Sotilasarvoltaan hän oli kapteeni. Bölter ansaitsi monia kunniamerkkejä, kuten I ja II luokan Rautaristit ja Ritariristin tammenlehvillä ja miekoilla.
Patosilta

Patosilta nähtynä Satakunnansillalta.
Patosilta on Tampereella Tammerkosken ylittävä kevyen liikenteen silta, joka otettiin käyttöön vuonna 2000.
Se sijaitsee Satakunnansillan eteläpuolella keskikosken voimalapadon päällä ja yhdistää Tammerkosken ja Kyttälän kaupunginosat.
Lemmenlukot

Kesäkuussa 2012 katosi satoja sillan kaiteisiin kiinnitettyjä ns. lemmenlukkoja. Hiukan myöhemmin selvisi, että One love -niminen taiteilijaryhmä oli pihistänyt lukot ja sulattanut ne metallikuutioksi. Pian tämän jälkeen siltaan kiinnitettiin jälleen satoja lukkoja.
Juha Piironen

Juha Piironen (s. 8. huhtikuuta 1951 Helsinki) on suomalainen kartanlukija. Hän voitti kakkoskuljettajana kolme rallin MM-sarjan mestaruutta, 14 MM-rallia sekä mm. Paris-Dakar-rallin. MM-sarjassa palkintosijoja tuli yhteensä 40. Mestaruudet tulivat 1986 Peugeot’lla, sekä 1987 ja 1991 Lancialla. Piironen toimi muun muassa Juha Kankkusen, Henri Toivosen, Pentti Airikkalan, Erkki Pitkäsen ja Timo Jouhkin kartanlukijana. Piirosen ura päättyi vuonna 1993 juuri ennen Argentiinan MM-rallia hänen saamaansa aivoverenvuotoon, jonka seurauksena hänet leikattiin heti ja hän joutui joksikin aikaa pyörätuoliin. Urheilu-uran jälkeen Piironen työskenteli markkinointi- ja promootiotöissä. Hän asuu Espoossa. Piironen osallistui 84 MM-sarjan kilpailuun, joista ensimmäinen oli Suomen ralli 1973 ja viimeinen Akropolis-ralli 1993.
Penderin piirikunta

Penderin piirikunta (engl. Pender County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 63 060 vuonna 2019. Piirikunnan hallintokeskus on Burgaw’n kunta ja suurin asutuskeskus on Hampstead. Piirikunta on perustettu vuonna 1875.
Aiheesta muualla

Kuvia tai muita tiedostoja aiheesta Penderin piirikunta Wikimedia Commonsissa
Joonas Widenius

Joonas Widenius (s. 1980) on Torniossa syntynyt suomalainen flamencokitaristi. Widenius aloitti kitaransoiton noin viiden vuoden iässä. Ensimmäinen kosketus flamencoon tapahtui Paco de Lucian levyjen kautta noin vuonna 1990. Flamencosoiton lisäksi Widenius on opiskellut nuorempana myös klassisen kitaran ja sähkökitaran soittoa. Opettajina ollut muun muassa Jouni Elgland, Ilkka Virta, Jorma Styng, Ramón Maronier, Miguel Ramos, Alfredo Mesa, Jorge ”El Pisao” Sanches, Salva del Real, Antonio Cano ja Jose ”Bolita” Quevedo. Tampereella vaikuttanut laulaja-lauluntekijä Louna Widenius (1982–2014) oli Joonaksen sisko.
John Nyman

| Mitalit | Mitalit | Mitalit |  |
| --- | --- | --- | --- |
|  John Nyman Berliinin vuoden 1936 olympialaisten aikaan. |  John Nyman Berliinin vuoden 1936 olympialaisten aikaan. |  John Nyman Berliinin vuoden 1936 olympialaisten aikaan. |  |
Maa:   Ruotsi
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Hopeaa |  Berliini 1936 |  yli 87 kg |  |
| EM-kilpailut  | EM-kilpailut  | EM-kilpailut  |  |
|  Hopeaa |  Pariisi 1937 | yli 87 kg |  |
|  Hopeaa |  Tallinna 1938 | yli 87 kg |  |
|  Hopeaa |  Oslo 1939 | yli 87 kg |  |
John Emanuel Nyman (25. huhtikuuta 1908 Sundsvall – 19. lokakuuta 1977 Sundsvall) oli ruotsalainen kreikkalais-roomalaisen raskaansarjan painija ja olympiamitalisti ja kolminkertainen EM-hopeamitalisti. Hänen uransa ajoittui 1930-luvun lopulle. Uransa jälkeen hän toimi seuransa Sundsvall AIK:n valmentajana.
John Nyman aloitti painiuransa Sundsvall AIK:n riveissä 1930-luvun alussa. Hänen uransa alkuaikoina Ruotsissa oli useampia vahvoja kreikkalais-roomalaisen raskaansarjan painijoita, kuten Carl Westergren, Rudolf Svensson ja Georg Nilsson. Voitettuaan vuonna 1935 Ruotsin mestaruuden sai edustuspaikan vuoden 1935 EM-kisoihin Kööpenhaminaan. Ensimmäisessä ottelussa tuli tappio Saksan Kurt Hornfischerille, sen jälkeen voitto Tanskan Peter Larsenista ja lopuksi tappio Suomen Hjalmar Nyströmille. Loppusijoitus oli näin neljäs voittajan ollessa Saksan Hornfischer.
Vuosi 1936 oli Berliinin kesäolympialaisvuosi ja kisat olivat Nymanille menestykselliset. Ensin tuli voitot Romanian Zoltan Kondorossystä ja Itävallan Eduard Schöllista, sen jälkeen tappio Viron Kristjan Palusalulle ja lopuksi voitot Suomen Nyströmistä ja Saksan Hornfischeristä. Tämä takasi hänelle olympiahopeaa Palusalun voittaessa näin toisenkin painimuodon raskaansarjan. Toisen Ruotsin mestaruutensa hän sai vuonna 1937 ja kilpaili Pariisissa EM-kisoissa, jossa voitot Ranskan Herlandista, Tanskan Larsenista ja Tšekkoslovakian Josef Klapuchista veivät hänet loppuotteluun, jossa Viron Palusalu otti jälleen voiton. Vuonna 1938 EM-kisat kilpailtiin Tallinnassa ja Nyman eteni voitoilla Norjan Knutsenista, Suomen Uuno Ventosta ja Latvian Edvīns Bietagsista jälleen loppuotteluun, jossa vastassa oli isäntämaan uusi raskaansarjan tähti Johanns Kotkas, jolle Nyman joutuu taipumaan. Viimeisissä sotia edeltävissä EM-kisoissa kisapaikka oli Oslo ja voitot Turkin Mehmet Çobanista, Tanskan Larsenista ja Unkarin Gyula Bóbisista veivät hänet loppuotteluun, jossa vastassa oli jälleen Viron Kotkas. Lopputulos oli jälleen sama eli Kotkaksen voitto. Nymanille kyseessä oli kolmas EM-hopea.
Syksyllä 1939 käynnistynyt toinen maailmansota keskeytti käytännössä kansainvälisen urheilun. Nyman kilpaili vielä ja voitti vuosina 1941 ja 1942 Ruotsin mestaruuden eli hänelle kertyi niitä kaikkaan neljä. Vuonna 1943 hän saavutti vielä hopeaa uuden mestarin Bertil Erikssonin ottaessa voiton.
Uransa jälkeen Nyman toimi aktiivisti seuransa Sundsvall AIK:n painvalmentajana.
Johner

Johner on muun muassa seuraavien henkilöiden sukunimi:
Dustin Johner (s. 1983), kanadalainen jääkiekkoilija
Gerda Johner (s. 1944), sveitsiläinen taitoluistelija
Hans Johner (1889–1975), sveitsiläinen shakinpelaaja
Paul Johner (1887−1938), sveitsiläinen shakinpelaaja
Rüdi Johner (s. 1942), sveitsiläinen taitoluistelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
John ’Oke Afareha

John ’Oke Afareha (s. 10. maaliskuuta 1947) on nigerialainen roomalaiskatolinen piispa. Hänet vihittiin papiksi Warrin hiippakuntaan 30. joulukuuta 1973 ja nimitettiin sen vihkipiispaksi sekä Minan titulaaripiispaksi 3. maaliskuuta 1997. Piispaksi vihkiminen seurasi 14. toukokuuta. Pääkonsekraattorina toimi Jozef Tomko, jota avustivat Albert Kanene Obiefuna ja Patrick Ebosele Ekpu.
Afareha sai 29. maaliskuuta 2010 nimityksen Warrin piispaksi, jonka virkaan hänet asetettiin 30. maaliskuuta. Hän jäi eläkkeelle 2022.
Penniless

| Penniless |
| --- | --- |

Tiedot
Toiminnassa:  1988–
Tyylilaji:  rock
Kotipaikka:  Nakkila, Suomi
Laulukieli:  englanti
Jäsenet:  Lasse Alisaari, rummut   Pekka Alisaari, laulu, kitara   Kimmo Kurittu, basso   Mikko Pere, kitara (1991–)  Ossi Alisaari, laulu, kitara (1997–) 
Entiset jäsenet:  Timo Pääkkö, laulu, kitara (1988–1991) 
Levy-yhtiö:  Soit Se Silti, 2018−   A West Side Fabrication   Penni Records   Poko Rekords  
Aiheesta muualla
penniless.biz
Infobox OKNimi-testi OK: 
Penniless (aiemmin Penniless People of Bulgaria) on nakkilalainen rockyhtye.
Historia

Penniless People of Bulgaria perustettiin 1980-luvun loppupuolella Nakkilassa. Yhtye julkaisi silloisessa kokoonpanossaan mini-LP:n, LP:n ja kaksi singleä Poko Rekordsille. Kun yhtye ei menestynyt, laulaja Timo Pääkkö erosi yhtyeestä. Samassa yhteydessä myös levy-yhtiö sanoi sopimuksen irti. Uudeksi laulajaksi ryhtyi yhtyeen kitaristi Pekka Alisaari ja toiseksi kitaristiksi yhtyeeseen liittyi Mikko Pere. Tässä kokoonpanossa Penniless People of Bulgaria julkaisi omalla Penni Records -levymerkillään levyt Cake (1993), Mould (1994) ja Velocity (1996). Keväällä 1996 yhtye oli Euroopan-kiertueella amerikkalaisen Mucky Pupin kanssa.
Vuonna 1997 yhtye sävelsi uutta albumiaan ja mukaan liittyi kolmas Alisaaren veljes Ossi. Nimi Penniless People of Bulgaria lyhennettiin pelkäksi Pennilessiksi.
Seuraava albumi Joe (1998) sai hyvät arvostelut[lähde? ], mutta ei käynyt juurikaan kaupaksi. Seuraavana vuonna julkaistiin single "Beautiful vs. Cage".
Syyskuussa 1999 Penniless teki kahden viikon Saksan-kiertueen. Kiertueella yhtye sävelsi uutta musiikkia seuraavalle albumilleen, joka ilmestyi vuonna 2001. Anola-albumilta julkaistiin single "Adam’s Apple Pie", se oli Radiomafian soittolistalla 13 viikkoa. Levyltä julkaistiin myös toinen single, "Imbecile".
Seuraavina vuosina Penniless keikkaili jonkin verran ja sävelsi uutta materiaalia seuraavalle albumilleen All Good Things Come to Those Who Wait (2004). Levyn tuotti Jarkko Martikainen. Levyltä julkaistiin single "Story of a Punk" (2004).
Penniless aktivoitui jälleen vuonna 2006, jolloin he aloittivat seuraavan levynsä nauhoitukset. The Attraction ilmestyi helmikuussa 2007. Vuonna 2010 yhtye julkaisi albumin A Cab to the City, jolta julkaistiin single "Brothers" ja radioeditoituna singlenä "Panic".
Vuonna 2013 ilmestyi Rows Of Houses ja levyltä irroitettiin single "My Imaginary Friends".
2018 Penniless vaihtoi levy-yhtiötä ja siirtyi Soit Se Siltille. Samana vuonna ilmestyi X, joka oli yhtyeen 10. kokopitkä albumi.
Kokoonpanot > 1988–1991

Lasse Alisaari (rummut)
Pekka Alisaari (kitara)
Kimmo Kurittu (basso)
Timo Pääkkö (laulu, kitara)
Kokoonpanot > 1991–1997

Lasse Alisaari (rummut)
Pekka Alisaari (laulu, kitara)
Kimmo Kurittu (basso)
Mikko Pere (kitara)
Kokoonpanot > 1997–

Lasse Alisaari (rummut)
Pekka Alisaari (laulu, kitara)
Ossi Alisaari (laulu, kitara)
Kimmo Kurittu (basso)
Mikko Pere (kitara)
Diskografia > Albumit

Sunshine Show (1990, Poko Rekords)
Cake (1993, Penni Records)
Mould (1994, Penni Records)
Velocity (1996, Penni Records)
Joe (1998, A West Side Fabrication)
Anola (2001, A West Side Fabrication)
All Good Things Come To Those Who Wait (2004, A West Side Fabrication)
The Attraction (2007, A West Side Fabrication)
A Cab To The City (2010, A West Side Fabrication)
Rows Of Houses (2013, A West Side Fabrication)
X (2018, Soit Se Silti)
Ego Catastrophe (2024, Soit Se Silti)
Diskografia > Singlet ja EP

Penniless People of Bulgaria (mini-lp, 1989, Poko Rekords)
My Life Is Goin’ Down (7", 1990, Poko Rekords)
Winterland (7", 1991, Poko Rekords)
Motorhead (single, 1996, A West Side Fabrication)
Velocity (single, 1996, Intercord)
Velocity/Weightless (7"+cds, 1996, Altered Records)
Tram (promo-single, 1998)
Avalanche (single, 1998, A West Side Fabrication)
Cyberhand (cd-ep, 1998, A West Side Fabrication)
Beautiful vs. Cage (single, 1999, A West Side Fabrication)
Adam’s Apple Pie (single, 2001, A West Side Fabrication)
Save (promo-single, 2001, A West Side Fabrication)
Imbecile (single, 2001, A West Side Fabrication)
Amen (promo-single, 2004, A West Side Fabrication)
Story of A Punk (single, 2004, A West Side Fabrication)
Messenger (mp3, 2007, A West Side Fabrication)
City Birds/Sadderday (mp3, 2007, A West Side Fabrication)
Brothers (mp3, 2010, A West Side Fabrication)
Panic (Radio edit) (mp3, 2011, A West Side Fabrication)
My Imaginary Friends (mp3, 5.3.2013, A West Side Fabrication)
The Great Marquis (digisingle, 2.3.2018, Soit Se Silti)
Anthem for the Suckers (digisingle, 21.9.2018, Soit Se Silti)
Far Away Country (digisingle, 9.11.2018, Soit Se Silti)
Actor (20.5.2022, Soit Se Silti)
The Ones Behind the Lobotomy (tuplasingle, biisit The Ones Behind Your Door ja Sweet Lobotomy) (digisingle, 28.7.2023, Soit Se Silti)
44 (digisingle, 1.12.2023, Soit Se Silti)
Aiheesta muualla

Penniless Myspacessa (englanniksi)
Paweł Wolski

| Paweł  Wolski> Henkilötiedot |
| --- | --- |
Syntynyt: 1997
Kansalaisuus:   Puola
Kyokushin-ottelija
Aktiivisena:  2008–
Pituus:  174 cm
Paino:  60 kg
Painoluokka:  Kevytsarja (–2019) Kärpässarja (2021–)
Kätisyys:  oikea
Seura(t):  Master Dojo
Vyöarvo:  1. dan
| Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Maa:   Puola> Miesten kyokushin. |
| --- | --- | --- | --- |
|  Kultaa | Varna 2022 | -60 kg |  |
|  Kultaa | Wrocław 2023 | -60 kg |  |
|  Kultaa | Varna 2024 | -60 kg |  |
| Puolan mestaruuskilpailut  | Puolan mestaruuskilpailut  | Puolan mestaruuskilpailut  |  |
|  Kultaa | 2022 | -65 kg |  |
|  Hopeaa | 2020 | -65 kg |  |
|  Hopeaa | 2021 | -65 kg |  |
|  Pronssia | 2019 | -65 kg |  |
| Puolan Open  | Puolan Open  | Puolan Open  |  |
|  Kultaa | Ostrada 2023 | -70 kg |  |
| Puolan cup  | Puolan cup  | Puolan cup  |  |
|  Kultaa | Wrocław 2023 | -70 kg |  |
Paweł Wolski (s. 1997) on puolalainen karateka. Hän on Kyokushinin kolminkertainen Euroopan mestari ja Puolan mestari.
Kilpaura

Wolski aloitti karaten harjoittelemisen 2007 ollessaan 10-vuotias ja kilpailemisen heti seuraavana vuonna.
Toukokuussa 2018 Wolski oli mukana Bulgarian painoluokallisissa EM-kilpailuissa. Hän eteni suoraan toiselle kierrokselle, jossa Wolski hävisi Tom Soullierelle.
Wolski saavutti aluksi 2019 Puolan mestaruuskilpailuissa pronssia. Myöhemmin toukokuussa hän eteni Puolan EM-kilpailuissa kevytsarjan pronssiotteluun saakka, jossa Wolski hävisi mitalikamppailussa kaksinkertaiselle Euroopan mestarille Guillaume Gründlerille.
Koronapandemian vuoksi Wolski kilpaili vain Puolan mestaruuskilpailuissa 2020. Hän saavutti hopeaa hävittyään loppuottelun Konrad Kozubowskille.
Kilpaura > Siirto kärpässarjaan ja Euroopan mestaruus (2021–)

Wolski saavutti toistamiseen Puolan mestaruuskilpailuissa hopeaa. Tällä kertaa vuoden 2021 kilpailuissa hän hävisi loppuottelun kevytsarjan Puolan mestarille Daniel Sternikille. EM-tasolla Wolski siirtyi kilpailemaan painoluokkaa alemmaksi, kun marraskuussa 2021 Puolan EM-kilpailuissa järjestettiin ensimmäistä kertaa alle 60-kiloisten sarja. Hän hävisi välierissä Daniil Hrabovikille ja eteni pronssiotteluun, jonka Wolski hävisi İsmet Durmuşille.
Wolski saavutti ensimmäisen Puolan mestaruuden 2022, kun hän voitti loppuottelussa Jakub Kądziołkan. Wolski oli mestaruuden myötä mukana myös EM-kilpailuissa kesäkuussa, jolloin hän eteni loppuotteluun kohdaten jälleen İsmet Durmuşin. Tällä kertaa Wolski voitti mitalikamppailun ja saavutti Euroopan mestaruuden.
Tammikuussa 2023 Wolski saavutti ensin Puolan cupin mestaruuden voitettuaan loppuottelussa EM-mitalisti Logan Cholotin. Huhtikuussa Wolski saavutti myös Puolan Openin mestaruuden voitettuaan loppuottelussa Jakub Żegunian. Toukokuussa Wolski oli mukana Puolan EM-kilpailuissa. Hän eteni loppuotteluun voitettuaan Oleksii Kucherenkon. Wolski oli toista kertaa peräkkäin loppuottelussa, jossa hän kohtasi tällä kertaa Mohsen Shomaktehin. Wolski onnistui voittamaan uransa toisen Euroopan mestaruuden tuomariäänin. Marraskuussa hän oli mukana MM-kilpailuissa, jossa Wolski hävisi avauskierroksella Shintaro Okabelle.
EM-sijoitukset

| Paikka | Päivä | Sijoitus |
| --- | --- | --- |
|  Bulgaria | 20.5.2018 | 13. |
|  Puola | 29.5.2019 | 4. |
|  Puola | 14.11.2021 | 4. |
|  Bulgaria | 12.6.2022 | 1. |
|  Puola | 21.5.2023 | 1. |
Pekkalan kartano (Ruovesi)
Aiheesta muualla

Pekkalan kartanon sivut
YLE Areena: Kartanokeitoksia: Pekkala (1995)
Pallolampi (Kouvola)

| Pallolampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°11′25″N, 26°54′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  ei laskuojaa 
Järvinumero:  14.985.1.011
Mittaustietoja
Pinnankorkeus:  127,1 m  
Pituus:  210 m  
Leveys:  80 m  
Rantaviiva:  0,485 km  
Pinta-ala:  1,082 ha  
Saaria:  ei saaria 
 fiPallolampi 
Pallolampi on Kymenlaaksossa Kouvolassa Repoveden kansallispuistossa sijaitseva lampi.
Maantietoa

Lampi on 210 metriä pitkä, 80 metriä leveä, ja sen pinta-ala on 1,1 hehtaaria. Sen lähiympäristö on metsäistä suomaata, jota ei ole ojitettu. Lammella ei ole kartan mukaan saaria ja se on autio. Sen rantaviivan pituus on 500 metriä. Lammen länsipuolella kulkee metsäautotie.
Luontoarvoja

Järvi ja sen vesialue sisältyvät Repoveden kansallispuistoon.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Koskijärven valuma-alueeseen (14.985) se kuuluu. Lammen vedenpinnan korkeus on 127,1 metriä mpy.